
Европейският парламент,
–	като взе предвид проекта на решение на Съвета (11669/2023),
–	като взе предвид проекта на усъвършенствано рамково споразумение между Европейския съюз, от една страна, и Република Чили, от друга страна (11670/2023),
–	като взе предвид съвместното изявление относно разпоредбите за търговията и устойчивото развитие, съдържащи се в Усъвършенстваното рамково споразумение между Европейския съюз и неговите държави членки, от една страна, и Република Чили, от друга страна, приложено към усъвършенстваното рамково споразумение (11670/2023),
–	като взе предвид искането за одобрение, представено от Съвета съгласно член 91, параграф 1, член 100, параграф 2, член 207, параграф 4, първа алинея, член 212, член 218, параграф 6, втора алинея, буква a), член 218, параграф, 7 и член 218, параграф 8, първа алинея от Договора за функционирането на Европейския съюз (C9‑0467/2023),
[bookmark: _GoBack]–	като взе предвид своята междинна резолюция от 29 февруари 2024 г.[footnoteRef:1] относно предложението за решение на Съвета за сключване от името на Европейския съюз на Усъвършенстваното рамково споразумение между Европейския съюз и неговите държави членки, от една страна, и Република Чили, от друга страна, [1:  	Приети текстове, P9_TA(2024)0115.] 

–	като взе предвид член 105, параграфи 1 и 4 и член 114, параграф 7 от своя Правилник за дейността,
–	като взе предвид съвместните разисквания на комисията по външни работи и на комисията по международна търговия в съответствие с член 58 от Правилника за дейността,
–	като взе предвид становището на комисията по земеделие и развитие на селските райони,
–	като взе предвид препоръката на комисията по външни работи и на комисията по международна търговия (A9-0010/2024),
1.	дава своето одобрение за сключването на споразумението;
2.	възлага на своя председател да предаде позицията на Парламента съответно на Съвета, Комисията и на правителствата и парламентите на държавите членки и на Република Чили.

